text: Pensionist gav flygtninge sodavand
  07 september 2015 kl. 17.32
  Hans Gert Jakobsen blev nysgerrig omkring toget med flygtninge i Rødekro, og når han nu alligevel var der, så kunne han jo ligeså godt tage et par kasser sodavand med.
  Hvor meget er to kasser sodavand egentlig værd?
  Hans Gert Jakobsen havde to kasser sodavand stående. De to kasser kom dog i brug mandag, da et tog med omkring 100 flygtninge blev stoppet i Rødekro. Pensionisten Hans Gert Jakobsen besluttede derfor at forære de to kasser sodavand til nogle, for hvem sodavandene havde en stor værdi; flygtningene.
  - Jeg kom i tanke om, at jeg havde et par kasser sodavand stående, så jeg hentede dem og så afleverede jeg dem, siger Hans Gert Jakobsen til TV SYD.
  De to kasser blev derefter delt ud til de mange flygtninge, hvor de gjorde stor gavn.
  Hans Gert Jakobsen fortæller her om, hvorfor han afleverede de to kasser sodavand (Varighed: 00:30 min.).
  